Núna er skólastarf vorannar komið á fullt skrið og margt spennandi í gangi . Á lista - og menningarsviði er Teresa M. Rivarola eða Tess eins og hún kallar sig með námskeið í leiklist þar sem er lögð áhersla á að tjá sögur með líkamanum eða svokölluð hreyfilist . Nemendur byrja á því að velja sér sögu úr nærumhverfinu sem að auðvelt er að tengja eigin hugarheimi . Sögurnar mega vera af ýmsum toga , t.d. þjóðsögur , skáldsögur eða sögur sem að ömmur og afar hafa sagt . Nemendur greina sögurnar og finna leiðir til að túlka og án orða en nota þess í stað hreyfingar og hljóð , hughrifatónlist eða náttúruhljóð . Þetta er svo sannarlega öðruvísi og spennandi verkefni en nemendur eru venjulega að fást við og ekki síður krefjandi því það þarf að nota hugmyndaflugið . Það verður gaman að sjá útkomuna en það er fyrirhugað að nemendur sýni afrakstur vinnunnar . Dagsetning liggur þó ekki enn fyrir .